ปกป้องเส้นผมไม่ให้เสียหายมากขึ้น ดูแลเส้นผม
การสระผมจะชะล้างน้ำมันธรรมชาติที่ช่วยให้เส้นผมของคุณมีสุขภาพดีออกไปจนหมด และเนื่องจากเส้นผมที่ผ่านการฟอกสีจะมีน้ำมันธรรมชาติเคลือบน้อยลงอยู่แล้ว คุณจึงควรสระผมให้น้อยครั้งกว่าปกติ โดยพยายามสระผมเพียงสัปดาห์ละครั้งเท่านั้นหากเป็นไปได้  หากการสระผมเพียง 1 ครั้งต่อสัปดาห์น้อยเกินไปสำหรับคุณ ลองค่อยๆ ลดจำนวนครั้งของการสระผมลงเป็น 2-3 ครั้งต่อสัปดาห์แทน นอกจากนี้คุณยังสามารถใช้ดรายแชมพูในวันที่คุณเว้นการสระผมเพื่อให้เส้นผมของคุณสะอาดและสดชื่นตลอดวัน หลีกเลี่ยงการใช้แชมพูที่ประกอบด้วยซัลเฟตเพื่อป้องกันไม่ให้เส้นผมของคุณแห้งเสียมากยิ่งขึ้น ลองใช้คลีนซิ่งคอนดิชั่นเนอร์แทนการใช้แชมพูในการทำความสะอาดและบำรุงเส้นผมของคุณอย่างอ่อนโยน โดยคุณสามารถขอคำแนะนำเกี่ยวกับคลีนซิ่งคอนดิชั่นเนอร์ได้จากช่างทำผมของคุณ คุณอาจเปลี่ยนไปใช้คลีนซิ่งคอนดิชั่นเนอร์แทนแชมพูแบบปกติในช่วงที่เพิ่งฟอกสีผมมาใหม่ๆ หรือจะสลับใช้ไปมากับแชมพูปราศจากซัลเฟตก็ได้เช่นกัน เส้นผมที่ผ่านการฟอกสีจะไวต่อแสงยูวีมากเป็นพิเศษหรือแม้กระทั่งนำไปสู่อาการไหม้แดดที่หนังศีรษะได้หากไม่ได้รับการป้องกันที่เหมาะสม ดังนั้นหากคุณวางแผนออกไปข้างนอกนานกว่า 1 ชั่วโมง ให้คุณพกหมวกหรือร่มติดตัวไปด้วย หากคุณต้องการว่ายน้ำพร้อมกับเส้นผมที่ผ่านการฟอกสี พยายามให้ศีรษะของคุณอยู่เหนือผิวน้ำหรือสวมหมวกว่ายน้ำเพื่อปกป้องเส้นผมจากคลอรีน เนื่องจากเส้นผมที่ผ่านการฟอกสีนั้นมีความเสี่ยงต่อการเกิดการแห้งเสียได้ง่าย คุณจึงควรระมัดระวังเป็นพิเศษในการหลีกเลี่ยงไม่ให้สารเคมีต่างๆ สัมผัสถูกเส้นผมเป็นเวลานานเกินไป  ล้างผมให้สะอาดหลังเสร็จจากการว่ายน้ำเพื่อกำจัดคลอรีนออกไปโดยเร็วที่สุด หากคุณต้องการสระผมหลังเส้นผมสัมผัสถูกคลอรีน ให้เลือกใช้แชมพูสำหรับล้างคลอรีนแทนการใช้แชมพูสูตรปกติ ลองสอบถามยี่ห้อที่แนะนำจากช่างทำผมของคุณหรือหาซื้อแชมพูสำหรับล้างคลอรีนยี่ห้อต่างๆ ที่วางขายตามร้านเพื่อสุขภาพและความงามใกล้บ้านคุณ นอกจากนี้ แชมพูประเภทแคลริฟายอิ้งก็มีคุณสมบัติช่วยในการล้างคลอรีนบนเส้นผมได้เช่นเดียวกัน ลองมองหาวิธีการจัดแต่งทรงผมที่ไม่ทำลายเส้นผมของคุณ รวมถึงพยายามปล่อยให้ผมแห้งเองเมื่อผมเปียกและเปิดใจรับกับทรงผมตามธรรมชาติเพื่อที่คุณจะไม่ต้องใช้เครื่องม้วนผมหรือเครื่องหนีบผมในการจัดแต่งเส้นผมของคุณ  เส้นผมที่ผ่านการฟอกสีจะอ่อนแอมากเป็นพิเศษ และการใช้ความร้อนจะทำให้เส้นผมของคุณมีโอกาสเกิดการแตกหักมากยิ่งขึ้น หากคุณจำเป็นต้องใช้ความร้อนในการจัดแต่งทรงผมเป็นครั้งคราว ให้คุณใช้สเปรย์ป้องกันความร้อนฉีดที่เส้นผมก่อนและพยายามปรับความร้อนให้อยู่ในระดับต่ำ หลีกเลี่ยงการหวีผมรุนแรงเกินไปหรือทำทรงผมที่ต้องดึงหรือหักงอเส้นผม พยายามปล่อยผมสบายๆ เป็นธรรมชาติให้มากที่สุดและหลีกเลี่ยงการมัดผมหรือติดกิ๊บแน่นเกินไป หากคุณจำเป็นต้องรวบผม พยายามเลือกใช้ยางมัดผมที่ไม่รัดแน่นจนเกินไปและไม่ทำให้ผมเป็นรอย เนื่องจากยางมัดผมที่ทิ้งรอยไว้บนเส้นผมจะทำให้เส้นผมของคุณเกิดการแตกหักได้ ปรึกษาช่างทำผมของคุณเกี่ยวกับการเปลี่ยนสีผมด้วยวิธีที่อ่อนโยนต่อเส้นผมของคุณมากกว่า พยายามเลือกสีผมที่ไม่จำเป็นต้องฟอกสีไปจนถึงปลายผมในทุกๆ ครั้ง รวมถึงสอบถามเกี่ยวกับการเปลี่ยนสีผมให้โคนผมมีสีที่เข้มกว่าบริเวณปลายผมเพื่อที่คุณจะได้ไม่จำเป็นต้องฟอกสีเส้นผมที่งอกใหม่อย่างรุนแรงจนเกิดความเสียหายต่อเส้นผม เนื่องจากการฟอกสีผมจะทำให้เส้นผมของคุณแห้งเสียอย่างรุนแรง คุณจึงควรป้องกันไม่ให้น้ำมันธรรมชาติบนเส้นผมถูกชะล้างมากขึ้นไปอีกโดยการงดสระผมชั่วคราว พยายามหลีกเลี่ยงการสระผมด้วยแชมพูให้ได้นานที่สุด แต่คุณยังคงสามารถชำระล้างเส้นผมด้วยน้ำเปล่าและใช้คอนดิชั่นเนอร์ได้ตามปกติ ชโลมน้ำมันหรือครีมมาส์กลงบนเส้นผมที่แห้งเสียก่อนเริ่มอาบน้ำ ทิ้งไว้ 3-5 นาทีแล้วจึงล้างออกให้สะอาดด้วยน้ำเปล่าและสระผมตามปกติ   ลองทำน้ำมันทรีทเมนท์บำรุงเส้นผมใช้เองจากน้ำมันมะกอก น้ำมันมะพร้าว หรือน้ำมันอะโวคาโดที่ช่วยเพิ่มความชุ่มชื้นให้กับเส้นผมของคุณอย่างล้ำลึก คุณยังสามารถใช้ผ้าขนหนูพันรอบศีรษะและชโลมน้ำมันทั่วเส้นผมทิ้งไว้ข้ามคืน จากนั้นล้างออกให้สะอาดด้วยน้ำเปล่าและสระผมหรือจัดทรงตามปกติ หากผลิตภัณฑ์ที่มีส่วนผสมของน้ำมันทำให้คุณรู้สึกหนักศีรษะ คุณสามารถเลือกใช้มาส์กบำรุงผมที่มีครีมเป็นส่วนประกอบหลักแทนได้โดยหาซื้อได้ตามร้านทำผมหรือร้านเพื่อสุขภาพและความงามทั่วไป เพิ่มประสิทธิภาพของคอนดิชั่นเนอร์ปกติด้วยการใช้คอนดิชั่นเนอร์แบบไม่ต้องล้างออกทุกครั้งหลังอาบน้ำเพื่อลดการชี้ฟูของเส้นผมและทำให้จัดทรงง่ายยิ่งขึ้น การหมักผมด้วยมาส์กโปรตีนเป็นวิธีที่ช่วยบำรุงเส้นผมได้อย่างล้ำลึกโดยไม่จำเป็นต้องเสียเงินแพงที่ซาลอน โดยคุณสามารถหาซื้อมาส์กโปรตีนได้จากร้านขายยาใกล้บ้านหรือจะสั่งซื้อทางออนไลน์ก็ได้เช่นกัน  มองหาผลิตภัณฑ์ที่ประกอบด้วยโปรตีนเคราตินที่ดีต่อสุขภาพผม คุณสามารถทำมาส์กโปรตีนใช้เองได้ง่ายๆ โดยผสมไข่ 1 ฟองและโยเกิร์ตรสธรรมชาติ 1 ช้อนโต๊ะเข้าด้วยกัน หรือจะผสมโยเกิร์ตเพิ่มอีก 1-2 ช้อนโต๊ะหากผมของคุณยาวกว่าช่วงหัวไหล่ จากนั้นนำมาส์กที่ได้มาหมักผมทิ้งไว้ 30 นาทีแล้วจึงล้างออกให้สะอาดด้วยน้ำเย็นเพื่อป้องกันไม่ให้ไข่ที่หมักอยู่บนเส้นผมสุกได้ พยายามหมักผมด้วยมาส์กโปรตีนทุกคืนในช่วงสัปดาห์แรกหลังการฟอกสีผมหากเส้นผมของคุณเปราะบางเป็นพิเศษ เส้นผมที่เปียกน้ำมีโอกาสฉีกขาดง่ายเป็นพิเศษ คุณจึงรอให้ผมแห้งสนิทก่อนเริ่มหวีหรือแปรงผม รวมถึงเช็ดผมอย่างเบามือทุกครั้งโดยใช้ผ้าขนหนูไมโครไฟเบอร์เนื้อนุ่มซับเบาๆ เนื่องจากการขยี้หรือบีบผมแรงเกินไปอาจทำให้เส้นผมฉีกขาดได้ ถ้าคุณไม่มีผ้าขนหนูนุ่มๆ ให้ลองใช้เสื้อยืดเก่าๆ เช็ดผมให้แห้งแทน! ขอให้ช่างตัดผมเล็มปลายผมที่แตกปลายของคุณออกไป แต่หากเส้นผมของคุณแตกหักช่วงบริเวณกึ่งกลาง คุณอาจลองตัดผมทรงใหม่ให้เหมาะกับความยาวที่เหลือของเส้นผมหลังตัดส่วนที่แตกหักออก  ผมแตกปลายเกิดขึ้นเมื่อส่วนปลายของเส้นผมแยกออกจากกันเป็นแฉกเล็กๆ หลายๆ แฉก ซึ่งหากปล่อยไว้อาจทำให้เส้นผมแตกออกจนถึงหนังศีรษะจนส่งผลให้เส้นผมของคุณแห้งเสียและหยิกงอได้ ดังนั้นการเล็มผมส่วนที่แตกปลายออกจึงช่วยป้องกันไม่ให้เส้นผมแตกออกตลอดทั้งเส้น หากไม่ต้องการตัดปลายผมออกมากจนเกินไป คุณสามารถให้ช่างตัดผมเล็มปลายผมออกเพียง ¼ นิ้ว (0.64 ซม.) แล้วค่อยๆ เล็มส่วนที่เสียออกไปเรื่อยๆ ทีละน้อยทุกเดือน โปรตีนมีส่วนช่วยในการเพิ่มความแข็งแรงและลดโอกาสการเกิดการแตกหักของเส้นผม ซึ่งคุณสามารถรับการทำทรีทเมนท์โปรตีนสูตรเข้มข้นได้จากร้านทำผมโดยทั่วไป ลองปรึกษาช่างทำผมเกี่ยวกับประเภทของทรีทเมนท์ที่เหมาะสมกับเส้นผมของคุณมากที่สุด และจำไว้ว่ายิ่งคุณเข้ารับการทำทรีทเมนท์ผมได้เร็วเท่าไหร่ คุณก็จะสามารถป้องกันการแห้งเสียและแตกหักของเส้นผมได้มากขึ้นเท่านั้น ร้านทำผมแต่ละร้านมีสูตรการทำทรีทเมนท์เส้นผมที่หลากหลายสำหรับความต้องการในการดูแลเส้นผมที่แตกต่างกันไป ดังนั้นแม้จะรับการทำทรีทเมนท์ครั้งแรกไปแล้ว คุณก็ยังสามารถเข้ารับการทำทรีทเมนท์โปรตีนและ/หรือทรีทเมนท์เพิ่มความชุ่มชื้นสูตรอื่นๆ ทุกๆ 2-3 เดือนเพื่อเพิ่มความแข็งแรงให้กับเส้นผมของคุณ ลองขอคำแนะนำในการทำทรีทเมนท์ดูแลเส้นผมจากช่างทำผม น้ำมันปลาที่อุดมไปด้วยกรดไขมันโอเมก้า 3 สามารถช่วยบำรุงเส้นผมของคุณได้จากภายในจนสู่ภายนอก ลองทานอาหารเสริมอย่างต่อเนื่องนาน 6 เดือนเพื่อดูความเปลี่ยนแปลงที่เกิดขึ้นของเส้นผมที่เกิดขึ้นใหม่ สำหรับผู้ที่ทานมังสวิรัติอาจเปลี่ยนไปทานอาหารเสริมน้ำมันแฟลกซ์ซีดแทนได้
สระผม 1-2 ครั้งต่อสัปดาห์. ปกป้องเส้นผมของคุณจากแสงแดด. หลีกเลี่ยงการสัมผัสถูกสารเคมีต่างๆ อย่างคลอรีน. หลีกเลี่ยงการใช้ความร้อนในการดูแลหรือจัดแต่งเส้นผม. ทำทรงผมแบบง่ายๆ. ฟอกสีเส้นผมที่งอกใหม่อย่างอ่อนโยน. งดสระผมในช่วง 24-48 ชั่วโมงแรกหลังการฟอกสีผม. บำรุงผมด้วยทรีทเมนท์สูตรเข้มข้นแทนการใช้คอนดิชั่นเนอร์. ใช้คอนดิชั่นเนอร์แบบไม่ต้องล้างออกทุกวันเพื่อเพิ่มความชุ่มชื้นให้กับเส้นผมของคุณ. บำรุงเส้นผมด้วยมาส์กโปรตีนที่บ้านในราคาประหยัด. เบามือกับเส้นผมโดยเฉพาะอย่างยิ่งในขณะที่ผมเปียก. ตัดปลายผมที่เสียออกไปให้มากที่สุด. ทำทรีทเมนท์ผมโปรตีนที่ร้านหากราคาอยู่ในระดับที่คุณจ่ายไหว. ทานวิตามินที่เสริมความแข็งแรงให้กับเส้นผมเพื่อกระตุ้นให้เกิดการสร้างเส้นผมใหม่ที่สุขภาพดี.
https://www.wikihow.com/Repair-Bleach-Damaged-Hair https://www.wikihow.com/Repair-Bleach-Damaged-Hair
Protecting Your Hair from Further Damage Caring for Your Hair